**ДО**

**КМЕТА**

**НА ОБЩИНА РУСЕ**

**Д О К Л А Д**

От дейността на комисия, назначена със Заповед № РД-01-2304/16.09.2015 г., за провеждане на договаряне в процедура на договаряне без обявление за възлагане на обществена поръчка с предмет: **„Преработка на проект: Преустройство и реконструкция на Художествена галерия – гр. Русе“**

На основание чл. 92а, ал. 5 от ЗОП, с настоящия доклад представяме резултатите от проведените преговори с поканения участник - СД „АРУИД – ПАНАЙОТОВИ – СИЕ“ и постигнатите договорености.

 От 16.09.2015 г. на Комисията по чл. 92а, ал. 1 от ЗОП, във връзка с чл. 34, ал. 1 от ЗОП, назначена със заповед № РД-01-2304/16.09.2015 г. на Кмета на Община Русе, по процедура на договаряне без обявление с предмет: **„Преработка на проект: Преустройство и реконструкция на Художествена галерия – гр. Русе“**, с уникален номер 00115-2015-0027 в регистъра на АОП.

С Решение РД-01-2282 от 12.09.2015 г. на Кмета на Община Русе беше открита процедура за възлагане на обществена поръчка, чрез договаряне без обявление.

В отговор на изпратена покана изх. № 30-669-11/12.09.2015г. има постъпила оферта от **СД „АРУИД – Панайотови и Сие“**.

Съгласно Заповед № РД-01-2304/16.09.2015 на Кмета на Община Русе, на 16.09.2015 г., комисията разгледа офертата, постъпила по процедурата, както следва:

* Оферта на **СД „АРУИД – Панайотови и Сие“**, регистрирана с вх. №1/16.09.2015 г. в 11:00 часа, с адрес: гр. Русе, ул. „Александровска“ №64.

На заседание, проведено на 16.09.2015 г. комисията отвори и разгледа постъпилата оферта, включително ценовото предложение на участник СД „АРУИД – Панайотови и Сие“ и извърши проверка за наличието и редовността на представените документи. Беше установено, че всички изискани документи са представени, като участникът доказва съответствието си с поставените от възложителя изисквания. Комисията реши, че са налице основания за допускане на участника до провеждане на преговори. Комисията пристъпи към провеждане на договаряне, в което поканеният участник се представляваше от Ралица Светозарова Панайотова - Управител. Основа за водене на преговорите са поканата за участие, приложеният към нея проект на договор, както и представената от СД „АРУИД – Панайотови и Сие“ първоначална оферта. Представителят на СД „АРУИД – Панайотови и Сие“ заяви, че приема клаузите от приложения към поканата проект на договор, които да станат част от окончателния договор за обществена поръчка, като предложи да се направят няколко предложения за промяна по проекта на договор, които предложения комисията счита, че съответстват на изискванията на възложителя и могат да бъдат приети.

 След приключване на договарянето с участника за определяне на условията на договора за изпълнение на обществена поръчка, чрез договаряне без обявление с предмет: **Преработка на проект: Преустройство и реконструкция на Художествена галерия – гр. Русе,** и въз основа на констатациите, отразени в протокол от работата на Комисията от 16.09.2015 г., Комисията

 **Р Е Ш И :**

 Предлага на Кмета на Община Русе сключване на договор с единствения участник за обществена поръчка, проведена чрез договаряне без обявление с предмет: **„Преработка на проект: Преустройство и реконструкция на Художествена галерия – гр. Русе“**, с уникален номер 00115-2015-0027 в регистъра на АОП.

Настоящият доклад с протокол №1 и цялата документация в процедурата се предава на Възложителя за вземане на решение по чл. 73, ал. 1 от ЗОП

Настоящия доклад се състави в два еднообразни екземпляра.

**КОМИСИЯ:**

 **ЧЛЕНОВЕ: 1.**  **П. Секретар: П.**

/инж. Станислав Данев/ /М. Димитрова/

 **2. П.**

 /Милена Трифонова /

**3. П.**

 /инж. Лилия Пъргова/

**ВЪЗЛОЖИТЕЛ:**

**П.**

/ПЛАМЕН СТОИЛОВ/

**Дата:** 17.09.2015 г.